5. klase

Tēma: Draudzība

1. nodarbība - Kādas īpašības piemīt labam draugam?

**Nodarbībā sasniedzamie rezultāt:**

***Skolēnam veidojas sapratne par to,***

* kādi tikumi veicina draudzības attīstību;
* kādi faktori var ietekmēt attiecības un to pastāvēšanu.

**Skolēnam veidojas morālais ieradums**

* raksturo laba drauga īpašības;
* izprot apstākļus, kādos mainās draudzības un kā pārrunāt tās attīstību;
* atpazīst pozitīvu, veselīgu attiecību un neveselīgu attiecību pazīmes, tostarp tiešsaistē;
* attīsta pozitīvas un veselīgas draudzības iezīmes (jebkurā kontekstā, tostarp tiešsaistē), kas ietver uzticēšanos, cieņu, atklātību, laipnību, dāsnumu, robežas, privātumu, piekrišanu un konfliktu risināšanu, salīgšanu un attiecību pārtraukšanu. Tas ietver dažādus attiecību veidus (un neattiecas uz seksualitāti).

**Atslēgvārdi:** draudzība, emocionāla un fiziska vardarbība, dalīšanās, pieķeršanās.

**Nodarbībā aplūkotās vērtības un tikumi**

|  |  |  |
| --- | --- | --- |
|  | No Pamatizglītības standarta | Papildus no programmas “e-TAP” |
| Vērtības | Cilvēka cieņa | Cilvēks, mīlestība, saskaņa |
| Tikumi | Laipnība, godīgums, tolerance | Pieklājība, empātija, atklātība, iejūtība |

**Mācību materiāli:**

* *PowerPoint* prezentācija “Laba drauga īpašības”.
* Materiāls “Kādas īpašības piemīt labam draugam?” (1. materiāls). Pārim nepieciešama viena materiāla kopija.

**Atslēgas jautājumi:**

1. Kā draudzība ar kādu cilvēku var palīdzēt attīstīt raksturu?
2. Kāda nozīme rakstura attīstībā var būt tavam draugam?
3. Kādus tikumus tu vari attīstīt, lai kļūtu par labāku draugu?
4. Kā tu tos vari praktizēt?

Mācību aktivitātes

Ierosme. Kādas īpašības piemīt labam draugam? (ieteicamais laiks 5 min.)

**[2. slaids]** Skolotājs ar skolēniem kopā noklausās Prāta Vētras dziesmu “Mans draugs” <https://www.youtube.com/watch?v=tNGdVySUioQ>

Kolēģu komentāri:

“Iespējams, varētu rasties tehniskas problēmas, ja šo dziesmu klausās attālināti kopā ar klasi, ieteicams katram savā datora šo dziesmu noklausīties vai to pirms nodarbības lejupielādēt skolotājam savā datorā un tad klausīties kopā.”

Pēc dziesmas skolēni atbild uz šādiem jautājumiem:

- Kas saskaņā ar šo dziesmu ir jādara labam draugam?

- Kādi draudzības aspekti aprakstīti dziesmas tekstā?

- Kā šīs darbības vari īstenot savā dzīvē?

1. aktivitāte. Šķirošana (ieteicamais laiks 10 min.)

*Aktivitātei nepieciešams materiāls “Kādas īpašības piemīt labam draugam”* (*1. materiāls*)*. Skolēni 1. aktivitāti veiks pāros, tāpēc pārim nepieciešams viens materiāla eksemplārs.*

**[3. slaids]** Skolotājs aicina skolēnus padomāt par draugiem, kas šobrīd ir viņu dzīvē, un draudzībām, kas viņiem bijušas agrāk. Pārrunā šādus jautājumus:

* Kādas īpašības piemīt labam draugam?
* Kādā veidā šīs īpašības palīdzējušas tev būt par labu draugu kādam citam un otrādi?
* Vai šīs īpašības vari sasaistīt ar kādiem noteiktiem tikumiem?
* Kādi tikumi palīdz tev kļūt par labu draugu citiem?

Skolēni pāros aplūko, kādas īpašības ir uzskaitītas kartītēs izdalītajā materiālā “Kādas ir laba draugs īpašības?” un sagrupē tās pēc nozīmes. Padomā, kāpēc negatīvās iezīmes sarežģa draudzību? Pievieno sarakstam citas draudzības pozitīvās īpašības, ko var iedomāties.

Kolēģu komentāri:

“Piedāvāta aktivitāte “Draudzības recepte”, kurā skolēni, izmantojot padlet sienu, raksta savas draudzības receptes; ideja – <https://www.youtube.com/watch?v=H7w7yXkJTu0&t=34s> .”

2. aktivitāte. Draudzības aplis (ieteicamais laiks 5 min.)

**[4. slaids]** Skolēni pāros pārrunā šādus jautājumus:

* Kā tu izvēlies draugus?
* Kas vada tavu izvēli attiecībā uz draugiem?
* Vai taviem draugiem ir kas kopīgs?
* Kāda ir atšķirība starp draugu un paziņu?
* Vai tavi draugi pieaugot ir mainījušies? Kādā veidā? Kāpēc?
* Vai tu viegli sadraudzējies? Kāpēc jā vai ne?
* Kāda rīcība varētu pielikt punktu draudzībai?

3. aktivitāte. Morālās dilemmas (ieteicamais laiks 15 min.)

*Aktivitātei nepieciešams materiāls “Kādas īpašības piemīt labam draugam”.*

**[5. slaids]** Skolēni izlasa piemērus un nosaka, kādus tikumus izmantot katrā situācijā. Skolēni ar savām idejās dalās klasē.

Kopīgā noslēguma apspriede. (ieteicamais laiks 5 min.)

**[6. slaids]** Skolēni izlasa un pārdomā Aristoteļa un Akvīnas Toma atziņas. Ko ar saviem citātiem viņi ir domājuši? Skolēni dalās ar savu viedokli. Pēc tam atbild uz šādiem jautājumiem:

- Kuras īpašības vai tikumus viņi varētu attīstīt, lai kļūtu par labiem draugiem?

- Vai tu gribētu būt pacietīgāks, iejūtīgāks, dāsnāks utt.?

Kolēģu komentāri:

“Beigās veidot pārrunas par draudzību un likt katram izvēlēties atbilstošo. Uzdevums: padomāt, vai jūsu draugs ir īsts.”

“Klases stundu ļoti labi ir apvienot ar latviešu valodu (mazākumtautību skolā), veikt klausīšanās uzdevumu, gramatikas uzdevumus – lietvārds un īpašības v. (kartītes) – mans draugs.”